Kyrá

Kyrá (kreik. Κυρά; myös Kirá) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 0,8 neliökilometriä ja se on asumaton (vuonna 2001). Hallinnollisesti Kyrá kuuluu Agkístrin kuntaan, Saarten alueyksikköön ja Attikan alueeseen. Kyrá sijaitsee Agkístrin saaren ja Peloponnesoksen niemimaahan kuuluvan Argoliin niemimaan välissä. Etäisyys idässä sijaitsevaan Agkístriin on noin 3 meripeninkulmaa (noin 5,5 kilometriä).